2004 yilda tug‘ilgan, Toshkent viloyati Toshkent tumani Keles shahridagi 18-maktab o‘quvchisi G‘afurova Visola Ravshan qizi qidirilmoqda. Bu haqda Toshkent shahar IIBB matbuot xizmati ma’lum qildi. Foto: IIBB matbuot xizmati Xabarda aytilishicha, u 29 noyabr kuni soat taxminan 12 da Toshkent shahri Mirzo-Ulug‘bek tumani Parkent ko‘chasida joylashgan qarindoshining uyidan chiqib, bedarak yo‘qolgan. Belgilari: bo‘yi 150 sm, sochlari uzun va yorqin jigar rang, gavda tuzilishi o‘rtacha. Egnida qora palto, qora shim va mexli etiklar bo‘lgan. Foto: IIBB matbuot xizmati Toshkent shahar IIBB uning qayerdaligi haqida ma’lumotga ega bo‘lganlardan 102 raqami orqali xabar berishlarini so‘ragan.